Forslag til RÅDETS FORORDNING om forlængelse af Rådets forordning (EF) nr. 310/2002 om visse restriktive foranstaltninger over for Zimbabwe

(forelagt af Kommissionen)

BEGRUNDELSE

(1) Forordning (EF) nr. 310/2002 af 18. februar 2002 om visse restriktive foranstaltninger over for Zimbabwe, senest ændret ved Kommissionens forordning (EF) nr. 1643/2002 af 13. september 2002, udløber den 20 februar 2003.

(2) Der er indtruffet en yderligere forværring af situationen i Zimbabwe, hvor der fortsat forekommer alvorlige overtrædelser af menneskerettighederne, meningsfriheden og foreningsfriheden samt retten til frit at deltage i fredelige forsamlinger.

(3) I fælles holdning 2003/xxx/FUSP af xxx 2003 er det derfor vedtaget, at de restriktive foranstaltninger over for Zimbabwe, der er vedtaget ved fælles holdning 2002/145/FUSP, forlænges, navnlig hvad angår indefrysning af midler, andre finansielle aktiver eller økonomiske ressourcer, som tilhører de enkelte regeringsmedlemmer og fysiske og juridiske personer, der har tilknytning til dem, samt forbud mod eksport af udstyr, der kan anvendes til undertrykkelse, og forbud mod teknisk rådgivning, bistand eller oplæring i forbindelse med militær virksomhed.

(4) Forordning (EF) nr. 310/2002 af 18. februar 2002, som ændret, bør derfor forlænges med yderligere tolv måneder -

Forslag til RÅDETS FORORDNING om forlængelse af Rådets forordning (EF) nr. 310/2002 om visse restriktive foranstaltninger over for Zimbabwe

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til Rådets fælles holdning 2003/xxx/FUSP af xxxx 2003 om ændring og forlængelse af fælles holdning 2002/145/FUSP om restriktive foranstaltninger over for Zimbabwe [1],

[1] Se side i denne Tidende.

under henvisning til forslag fra Kommissionen [2], og

[2] EFT C

ud fra følgende betragtninger:

(1) Forordning (EF) nr. 310/2002 af 18. februar 2002 [3] om visse restriktive foranstaltninger over for Zimbabwe, senest ændret ved Kommissionens forordning (EF) nr. 1643/2002 [4], udløber den 20. februar 2003. Nævnte forordnings artikel 13 fastsætter udtrykkeligt mulighed for en forlængelse.

[3] EFT L 50 af 21.2.2002, s. 4.

[4] EFT L 247 af 14.9.2002, s. 22.

(2) Der er indtruffet en yderligere forværring af situationen i Zimbabwe, hvor der fortsat forekommer alvorlige overtrædelser af menneskerettighederne, meningsfriheden og foreningsfriheden samt retten til frit at deltage i fredelige forsamlinger.

(3) Fælles holdning 2003/xxx/FUSP fastsætter en forlængelse indtil den 20. februar 2004 af de restriktive foranstaltninger, der er indført ved fælles holdning 2002/145/FUSP af 18. februar 2002 om restriktive foranstaltninger over for Zimbabwe, ændret ved fælles holdning 2002/600/FUSP [5] Disse foranstaltninger omfatter navnlig indefrysning af midler, andre finansielle aktiver eller økonomiske ressourcer, som tilhører de enkelte regeringsmedlemmer og fysiske og juridiske personer, der har tilknytning til dem, samt forbud mod eksport af udstyr, der kan anvendes til intern undertrykkelse, og forbud mod teknisk rådgivning, bistand eller oplæring i forbindelse med militær virksomhed.

[5] EFT L 50 af 21.2.2002, s. 1.

(4) Forordning (EF) nr. 310/2002 bør derfor forlænges med yderligere tolv måneder -

UDSTEDT FØLGENDE FORORDNING:

Artikel 1

Anvendelsesperioden for forordning (EF) nr. 310/2002 forlænges med tolv måneder.

Nævnte forordning udløber den 20. februar 2004, medmindre anvendelsesperioden forlænges yderligere.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 21. februar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand